Ioseba Eceolaza Latorre jaunak galdera egin du Ikastetxe publikoetan erlijio-ikurrak egoteari buruz.

Legebiltzarreko Erregelamenduko 113.1 artikuluan ezarritakoa betez, galdera horren erantzuna, Foru Diputazioak emana, Nafarroako Parlamentuko Aldizkari Ofizialean argitara dadin agindu dut. Galdera argitaratu zen 2009ko abenduaren 18ko 122. Nafarroako Parlamentuko Aldizkari Ofizialean.

Iruñean, 2010eko urtarrilaren 14an

ERANTZUNA

Nafarroa Bai parlamentu-taldeko foru parlamentari Ioseba Eceolaza Latorrek galdera egin du eta idatzizko erantzuna eskatu, Nafarroako ikastetxe publikoetan erlijio-ikurrak egoteari buruz (PES-00327). Hona Nafarroako Gobernuko Hezkuntza kontseilariaren erantzuna:

Hezkuntza Departamentuan ez dago inolako dokumentu edo erregistrorik beren ikasgeletan erlijio-ikurrak dituzten Nafarroako ikastetxe publikoei buruz. Halaber, ez dago jasota gai horrek inolako arazorik sortu duenik inongo ikastetxetan. Bestalde, jo daiteke gai hau haien autonomiaren esparruari dagokiola.

Hori jakinarazten dizut, Nafarroako Parlamentuko Erregelamendua betez.

